美洲土著就係出名嘅例子，呢啲土著好興用講故仔嘅方式將祖先嘅事蹟（帶有個部族嘅歷史）話俾啲細路聽，而且仲好興用故仔教授一啲人生道理（所以反映到個部族嘅價值觀）喺啲細路大個咗之後，佢哋聽過阿爸阿媽講嘅故仔往往會成為佢哋文化身份認同嘅重要一部份，而且呢種身份認同嘅形成過程喺比較都市化嘅地區嘅人當中都見得到。